

č. LEK002865/2023-101426

Košice 11.05.2023

**VÝBEROVÉ KONANIE**

###### Univerzita Pavla Jozefa Šafárika v Košiciach, so sídlom Šrobárova 2, 041 80 Košice, zastúpená dekanom Lekárskej fakulty, so sídlom Trieda SNP č. 1, 040 11 Košice, vypisuje v súlade so zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov výberové konanie na obsadenie:

###### 1 pracovného miesta vysokoškolského učiteľa pre výkon funkcie odborného asistenta na Klinike stomatológie a maxilofaciálnej chirurgie UPJŠ LF a Akadémie Košice

 (s pracovným úväzkom 15 hodín týždenne)

Kvalifikačné predpoklady a iné kritéria a požiadavky:

* ukončené vysokoškolské vzdelanie II. stupňa v študijnom odbore zubné lekárstvo
* ukončené vysokoškolské vzdelanie III. stupňa v študijnom odbore zubné lekárstvo
* aktívna znalosť anglického jazyka

Predpokladaný deň nástup do práce:01.09.2023

Zoznam požadovaných dokladov a príloh k výberovému konaniu:

* písomná žiadosť o účasť na výberovom konaní
* štruktúrovaný profesijný životopis
* doklady o vzdelaní, o získaní vedecko-pedagogických titulov, akademických titulov a dosiahnutí vedeckých hodností
* prehľad o pedagogických, publikačných a vedeckovýskumných aktivitách

Žiadosť uchádzača o účasť na výberovom konaní musí obsahovať:

* generálie uchádzača
* označenie funkcie, o ktorú sa uchádzač vo výberovom konaní uchádza
* zoznam predložených dokladov a príloh k žiadosti, ktoré osvedčujú kvalifikačné predpoklady uchádzača, osobitné kvalifikačné predpoklady a iné kritéria a požiadavky vyhlasovateľa

Ponúkaná mzda: v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

Žiadosť o účasť na výberovom konaní s požadovanými dokladmi zasielajte na adresu:

Univerzita Pavla Jozefa Šafárika v Košiciach

Lekárska fakulta

Personálno-právne oddelenie

Trieda SNP č. 1

040 11 Košice

Posledný termín akceptácie žiadosti o účasť na výberovom konaní: 30.05.2023

Rozhodujúci je dátum podania na poštovej pečiatke resp. dátum osobného doručenia žiadosti. Na žiadosti podané po stanovenom termíne sa neprihliada.

 prof. MUDr. Peter Jarčuška, PhD.

 dekan fakulty